recursal/SuperWikiNEXT-32B huggingface dataset:
Οι **Αβρααμίτες** ήταν ιουδαϊκή αίρεση του 18ου αιώνα.

Ιστορικό
--------

Οι **Αβρααμίτες** ήταν μια ιουδαΐζουσα αίρεση που έκανε την εμφάνισή της στην περιοχή Novy Bydzon της Βοημίας περί το 1747. Ηγέτης τους ήταν ο ράπτης Jan Pita. Μέχρι το 1748 κράτησε η ανάκριση των μελών της αίρεσης, οπότε αυτός μαζί με άλλα τρία μέλη εκτελέστηκαν. Κάποια μέλη της έγινανα χριστιανοί, ενώ αρκετοί συνέχισαν να δρουν μυστικά μέχρι το 1750, οπότε εκδόθηκε διάταγμα ανοχής για όσους ήταν μη Ρωμαιοκαθολικοί.

Η διάλυσή τους
--------------

Όταν τα μέλη της αρνήθηκαν να δηλώσουν χριστιανοί, ή ιουδαίοι, τελικά εξορίσθηκαν στα ουγγρικά σύνορα, ενώ οι άρρενες κατατάχθηκαν υποχρεωτικά στο στρατό. Έτσι διαλύθηκαν.

Πεποιθήσεις
-----------

Οι Αβρααμίτες αρνούνταν την Αγία Τριάδα, απείχαν από το χοιρινό κρέας, ενώ τηρούσαν την αργία του Σαββάτου, κάποια μέλη επίσης είχαν κάνει περιτομή.

Πηγές
-----

* Στρατής Ψάλτου, «Αβρααμίτες», Θρησκειολογικό Λεξικό, Ελληνικά Γράμματα ,Αθήνα, 2000, σελ.15-16
Ογκοειδή σε πέτρωμα της σιλούριας περιόδου στη Σουηδία
Ογκοειδή της δεβόνιας περιόδου στη Νεβάδα
Ο **ογκόλιθος** είναι ιζηματογενές πέτρωμα. Περιέχει ή σχηματίζεται από ογκοειδή. Ο όρος καθιερώθηκε από τον γεωλόγο Άλμπερτ Χάιμ το 1916. Οι ογκόλιθοι είναι προϊόντα έμβιων οργανισμών. Δημιουργούνται από την καθίζηση ανόργανων αλάτων τα οποία λαμβάνουν στρογγυλά, σφαιρικά ή ελλειπτικά γεωμετρικά σχήματα. Το εσωτερικό τους αποτελείται από ομόκεντρες στρώσεις συνήθως από ανθρακικό ασβέστιο που στο κέντρο τους περικλείουν ένα ξένο σώμα, συχνά ένα θραύσμα κελύφους. Διαφέρουν από τα ωοειδή ως προς το μέγεθος, διότι είναι κατά πολύ μεγαλύτερα από αυτά.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Ογκόλιθος**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ογκόλιθος (ιζηματογενές πέτρωμα)** |


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ογκοειδή** |
Ο **Άγιος Αβράμιος, επίσκοπος Αρβήλων** (4ος αιώνας μ.Χ.), γνωστός και ως **Αβραάμ**, ήταν επίσκοπος στην πόλη Άρβηλα της Μεσοποταμίας, το σημερινό Ερμπίλ του βόρειου Ιράκ. Τότε η περιοχή ήταν τμήμα της Περσικής Αυτοκρατορίας.

Κατά τη φυλάκιση του επισκόπου Ιωάννου των Αρβήλων, ο Αβράμιος διορίσθηκε ως τοποτηρητής της μητροπόλεως από την τοπική χριστιανική κοινότητα. Λίγο αργότερα, με τον θάνατο του Ιωάννου ως μάρτυρα, ο Αβράμιος τον διαδέχθηκε το 343 μ.Χ. ως επίσκοπος Αρβήλων, θέση στην οποία παρέμεινε μόλις ένα έτος, μέχρι το 344. Ο εκκλησιαστικός ιστορικός Σωζομενός (πέθανε περί το 450) περιγράφει στο δεύτερο βιβλίο της *Εκκλησιαστικής Ιστορίας* του, στο 8ο κεφάλαιο, τους διωγμούς που έλαβαν χώρα στην Περσική Αυτοκρατορία κατά τη βασιλεία του Σαπώρου Β΄ του Μέγα (γνωστού και ως Σαβωρίου ή Σαπόρ, θάν. 379). Γράφει:

> «Την ίδια περίοδο της βασιλείας του [Σαπώρου] το αίμα ενός σχεδόν αναρίθμητου πλήθους επισκόπων, ιερέων, διακόνων και καλογήρων-καλογραιών, στέφθηκε με τον στέφανο του μαρτυρίου.» 
> 
> 

Μεταξύ των ονομάτων που κατόρθωσε να ανακτήσει ο Σωζομενός εμφανίζεται και το όνομα του Αβραμίου. Βασανίσθηκε και κατόπιν αποκεφαλίσθηκε το έτος 345 από το καθεστώς του Σαπώρου, επειδή ομολόγησε την πίστη του και αρνήθηκε να λατρεύσει τον θεό του ήλιου στο Τελμάν. Ανακηρύχθηκε άγιος που τιμάται τόσο από την Ορθόδοξη, όσο και από τη Ρωμαιοκαθολική Εκκλησία, από τη μεν πρώτη στις 4 Φεβρουαρίου, από τη δε δεύτερη στις 31 Ιανουαρίου.

Παραπομπές
----------

1. ↑  † ca 345 Abraham van Arbela. Ανακτήθηκε στις 27 Φεβρουαρίου 2018.
2. ↑  Abraham, bishop of Arbela - ܐܒܪܗܡ(d. 345), saint Ανακτήθηκε στις 27 Φεβρουαρίου 2018.
3. ↑  «St. Abraham», ανακτήθηκε στις 27 Φεβρουαρίου 2018

Βιβλιογραφία
------------

* Holweck, F.G.: *A Biographical Dictionary of the Saints*, B. Herder Book Co. St. Louis 1924
* The Bénédictins of Ramsgate: *Ten Thousand Saints, Hagiographic Dictionary*, Brepols 1991, ISBN 2-503-50058-7
* Kirschbaum, Engelbert: στην *Encyclopedia of Christian Iconography* του Wolfgang Braunfels, εκδ. Herder, 1990, ISBN 3-451-21806-2
* Το αντίστοιχο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 140

Εξωτερικοί σύνδεσμοι
--------------------

* Ο Αβράμιος Αρβήλων στο *saint.gr*
Η **ομάδα αίματος hh**, επίσης γνωστή ως **Oh** ή **ομάδα αίματος της Βομβάης**, είναι ένας σπάνιος τύπος αίματος. Αυτός ο φαινότυπος αίματος ανακαλύφθηκε για πρώτη φορά στη Βομβάη, τώρα γνωστή ως Μουμπάι, στην Ινδία, από τον Δρ. Μπέντε (Y. M. Bhende) το 1952. Απαντάται κυρίως στην Ινδία, το Μπαγκλαντές, το Πακιστάν και το Ιράν.

Συμβάν
------

Αυτός ο πολύ σπάνιος φαινότυπος είναι συνήθως παρών περίπου στο 0,0004% (περίπου 4 ανά εκατομμύριο) του ανθρώπινου πληθυσμού, αν και σε κάποιες περιοχές όπως στη Μουμπάι (πρώην Βομβάη), οι ντόπιοι μπορεί να εμφανίσουν τέτοιο περιστατικό μέχρι και στο 0,01% (1 στους 10.000) των κατοίκων. Δεδομένου ότι το φαινόμενο αυτό είναι πολύ σπάνιο, οποιοδήποτε άτομο με αυτήν την ομάδα αίματος που χρειάζεται επείγουσα μετάγγιση αίματος πιθανότατα δεν θα μπορέσει να τη λάβει, καθώς καμία τράπεζα αίματος δεν θα έχει αυτόν τον τύπο στα αποθέματα. Εκείνοι που προλαμβάνουν την ανάγκη για μετάγγιση αίματος μπορούν να καταθέσουν αίμα για δική τους χρήση, αλλά φυσικά αυτό δεν γίνεται σε περιπτώσεις τυχαίου τραυματισμού. Για παράδειγμα, μέχρι το 2017 μόνο μία Κολομβιανή ήταν γνωστό ότι είχε αυτόν τον φαινότυπο, και χρειάστηκε να εισαχθεί αίμα από τη Βραζιλία για να γίνει μετάγγιση.

Παραπομπές
----------

1. ↑  Dean L. (2005). «6: The Hh blood group». *Blood Groups and Red Cell Antigens*. Bethesda, MD: National Center for Biotechnology Information (US) ll. Ανακτήθηκε στις 12 Φεβρουαρίου 2013.
2. ↑  Colprensa (13-07-2017). «La primera importación de sangre salvó a una niña paisa» (στα es). *El Colombiano* (Μεδεγίν).. Ανακτήθηκε στις 13-07-2017.
Εργατική πολιτική διαδήλωση στο κέντρο του Χαλανδρίου το 2013 που απαιτούσε την επαναπρόσληψη μιας υπαλλήλου του βιβλιοπωλείου Ευριπίδης η οποία, σύμφωνα με τους διαδηλωτές, απολύθηκε λόγω του πολιτικού της ακτιβισμού υπέρ των εργαζομένων. Στη περίπτωση αυτή, οι διαδηλωτές προσπαθούν να ασκήσουν πίεση στο βιβλιοπωλείο με την ενέργεια της διαδήλωσης
Η **ομάδα πίεσης** ή **Λόμπι** είναι μια ομάδα προσώπων που προσπαθεί να επηρεάσει τα όργανα της εκτελεστικής και της νομοθετικής εξουσίας, επιδιώκοντας την πιο συμφέρουσα για τα μέλη της, ή και για το κοινωνικό σύνολο, απόφαση ή λύση. Ως ομάδα πίεσης κατά τον Σβάρτσενμπεργκ ορίζεται: «*μια οργάνωση που δημιουργήθηκε με σκοπό την υπεράσπιση συμφερόντων και που ασκεί πίεση στις δημόσιες αρχές για να τους αποσπάσει αποφάσεις σύμφωνες με συγκεκριμένα συμφέροντα*». Οι ομάδες πίεσης είναι συνήθως εργατικά συνδικάτα, κινήματα νέων, φεμινιστικά κινήματα, ενώσεις γονέων κ.τ.λ. καθώς και Μη Κυβερνητικές Οργανώσεις, σε τοπικό ή διεθνές επίπεδο.

Ενημερώνουν και στηρίζουν τα μέλη τους, ενώ όταν οι καταστάσεις το απαιτούν, συγκρούονται με κρατικούς φορείς ή ανταγωνιστικές ομάδες, επιστρατεύοντας κυρίως νόμιμα μέσα για την επίτευξη των στόχων τους όπως πορείες, διαμαρτυρίες, εκδηλώσεις ή επισκέψεις σε πολιτικά πρόσωπα.

Η προέλευση της έννοιας/λέξης δεν είναι επιβεβαιωμένη. Κατά το BBC βρίσκεται σε βουλευτές που περίμεναν στους διαδρόμους (*lobbies*) του βρετανικού κοινοβουλίου. Άλλη άποψη λέει ότι επινοήθηκε από τον Οδυσσέα Γκραντ (18ος πρόεδρος των ΗΠΑ) για τους διαφόρους που τον περίμεναν στα λόμπι του ξενοδοχείου που διέμενε στην Ουάσιγκτον.

Λόμπι ονομάζονται στερεότυπα κάποιες ομάδες, π.χ. εβραϊκό λόμπι, ισχυρής πίεσης και με εθνικές προεκτάσεις, κυρίως όμως ανάλογα με την περίπτωση. Ενώ επισήμως δεν αναγνωρίζεται η δύναμή του ποτέ ουσιαστικά, στην πραγματικότητα όσες ομάδες λειτουργούν παρασκηνιακά επηρεάζοντας πρόσωπα και καταστάσεις έχουν αρκετά υπολογίσιμη δύναμη, με αποτέλεσμα να έχει μελετηθεί από πολλούς επιστήμονες σε πολλές μελέτες και διαστάσεις.

Το λόμπι αποτελεί μια σύγχρονη ανάγκη, δεδομένου ότι οι νομοθετικές ομάδες είναι θεμιτό να μαθαίνουν από τους ενδιαφερόμενους (όσους επηρεάζονται οικονομικά ή με άλλο τρόπο) για το αποτέλεσμα των ενεργειών ή των παραλείψεών τους. Ταυτόχρονα όμως, το λόμπι κάποιες φορές καταλήγει να είναι ένας μηχανισμός αθέμιτου επηρεασμού των αποφάσεων των πολιτικών, καθώς και διαφθοράς τους σε ορισμένες περιπτώσεις, παραμένοντας όμως η πιο σημαντική ομάδα πίεσης στη διαδικασία λήψης των αποφάσεων.

Σημειώσεις-παραπομπές
---------------------

1. ↑  R.G.Schwartzenberg, Πολιτική Κοινωνιολογία, τόμος 2, Παρατηρητής, Θεσσαλονίκη 1984, 363.

Βιβλιογραφία
------------

* Χρηστικό λεξικό Κοινωνιολογίας Δ.Γ.Τσαούση, Κοινωνιολογική Βιβλιοθήκη GUTENBERG, Αθήνα, 1984
* ΟΕΔΒ, Αθήνα, Εισαγωγή στο Δίκαιο και τους πολιτικούς θεσμούς, Β' Ενιαίου Λυκείου, έκδοση Ζ', 2006, ISBN 960-06-1466-0
Ως **Αληθής ορίζοντας** ή Μαθηματικός ορίζοντας ή Ουράνιος ορίζοντας (celestial horizon) χαρακτηρίζεται το κάθετο επίπεδο προς την κατακόρυφο του παρατηρητή, που διέρχεται από το κέντρο της Γης, (και κατ΄ επέκταση της ουράνιας σφαίρας) και εκτεινόμενο τέμνει την ουράνια σφαίρα σε νοητή περιφέρεια κύκλου. 

* Τα σημεία του αληθή ορίζοντα απέχουν από το Ζενίθ του παρατηρητή "γωνιακή απόσταση" ίση με **90°**.

Ο Αληθής ορίζοντας χωρίζει την ουράνια σφαίρα σε δύο ημισφαίρια εκ των οποίων το υπεράνω του παρατηρητή, δηλαδή που περιέχει το Ζενίθ, ονομάζεται **ορατό** ουράνιο ημισφαίριο, και τούτο επειδή όλα τα ουράνια σώματα που βρίσκονται σ΄ αυτό είναι ορατά από τον παρατηρητή, ενώ εκείνο που περιέχει το Ναδίρ ονομάζεται **αόρατο** ουράνιο ημισφαίριο.

Σημείωση:Οι παραπάνω χαρακτηρισμοί δεν πρέπει να συγχέονται με το "Βόρειο ουράνιο ημισφαίριο" ή το "Νότιο ουράνιο ημισφάιριο" που μπορεί να ταυτιστούν μόνο όταν ο παρατηρητής βρίσκεται ακριβώς στο γήινο Βόρειο Πόλο.
Με χρήση του αληθή ορίζοντα χαρακτηρίζονται οι αστέρες σε *αειφανείς*, *αμφιφανείς* ή *αφανείς*.

Δείτε επίσης
------------

* Ουράνιος άξονας
* Ορίζοντας
Η **ομάδα Μπλούμσμπερι** ήταν ομάδα καλλιτεχνών που δραστηριοποιήθηκε κατά το πρώτο μισό του 20ου αιώνα και εξέφρασε πρωτοποριακές για την εποχή της ιδέες. Δημιουργήθηκε με πρωτοβουλία της Βιρτζίνια Γουλφ και σημαντικότερα μέλη της ήταν οι Τ.Σ Έλιοτ, Άλντους Χάξλεϊ, Λίτον Στράτσι, Κλάιβ Μπελ, Σάξον Σίντνει Τέρνερ, Ντάνκαν Γκραντ, Λέοναρντ Γουλφ, Μπέρτραντ Ράσελ, Ρότζερ Φράι, Dorothy Brett, Siegfried Sassoon, Katherine Mansfield Beauchamp, John Middleton Murry, William Gerhardi και G.E. Moore. Αυτοί αποτέλεσαν, άλλοι τον πυρήνα κι άλλοι μετέπειτα τη συνέχεια του διανοητικού αυτού κύκλου.Η ομάδα απέκτησε μεγάλη φήμη το 1910 από τη φάρσα του Ντρέντνωτ, όπου υποχρέωσαν το αγγλικό ναυτικό να τους αποδώσει τιμές με το ομώνυμο θωρηκτό παρουσιαζόμενοι ως ευγενείς από την Αβησσυνία: η Γουλφ συμμετείχε άμεσα, ντυμένη αντρικά σαν Αιθίοπας.Η φάρσα έλαβε την ονομασία της από τη περιοχή που βρισκόταν το σπίτι όπου πραγματοποιούνταν οι συναντήσεις της, το οποίο ανήκε στη Γουλφ και τα αδέρφια της. Το ήθος του Μπλούμσμπερι αποθάρρυνε τη σεξουαλική αποκλειστικότητα.

Εξωτερικοί σύνδεσμοι
--------------------

Commons  Ομάδα Μπλούμσμπερι, σχετικά βίντεο και φωτογραφίες στο Wikimedia Commons.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152917697
* LCCN: sh85015043
* GND: 4134653-1
* SUDOC: 174178875
* BNF: cb16720024m (data)
* BIBSYS: 90709229
* NKC: kn20051115030

 |

 |
Η **Γκάργκα** είναι ποδοσφαιρικός σύλλογος της Γεωργίας. Ιδρύθηκε το 2004.

Ιστορία
-------

Το 2004 -η χρονιά ίδρυσης της Γκάργκα- αγωνίστηκε στη Regionuli Liga (τρίτη κατηγορία) και πήρε την άνοδο για την Pirveli Liga (δεύτερη κατηγορία). Τις περιόδους 2005-06 και 2006-07 κέρδισαν τη συμμετοχή τους στα play-off, αλλά απέτυχαν να προαχθούν στην πρώτη κατηγορία, σε αντίθεση με την περίοδο 2007-08 όπου τα κατάφεραν. Την περίοδο 2008-09 αγωνίστηκαν στην πρώτη κατηγορία, αλλά στο τέλος διαβαθμίστηκαν. Την περίοδο 2010-11 κέρδισε το Κύπελλο Γεωργίας, κερδίζoντας την με FC Torpedo Kutaisi 1-0 στην παράταση.

Ευρωπαϊκές συμμετοχές
---------------------

Η Γκάργκα αγωνίστηκε μία φορά στο Europa League, αντιμετωπίζοντας την Ανόρθωση. Έχασε με 0-3 στην Κύπρο και κέρδισε 2-0 εντός έδρας με αποτέλεσμα να αποκλειστεί   .

Τίτλοι
------

* **Κύπελλο Γεωργίας** (1): 2011

Παραπομπές
----------

1. ↑  UEFA Ανόρθωση-Γκάργκα 3-0
2. ↑  UEFA Γκάργκα-Ανόρθωση 2-0

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη Ιστοσελίδα
* Προφίλ στο uefa.com
Ο **Γιώργος Σιότροπος** (γενν: 1938) είναι Έλληνας πολιτικός, συγγραφέας, καθηγητής και αθλητικός παράγοντας. Διετέλεσε δήμαρχος Νέας Σμύρνης (1993 - 1998) και πρόεδρος του Πανιωνίου.

Βιογραφικό
----------

Γεννήθηκε στην Νέα Σμύρνη το 1938 από προσφυγική οικογένεια. Σπούδασε το 1957 στην Ανωτάτη Βιομηχανική του Πειραιά. Υπήρξε μέτριος μαθητής, καθώς από μικρή ηλικία εργαζόταν ως γαλατάς, με αποτέλεσμα να μην έχει χρόνο να μελετά. Έπειτα, από τις σπουδές του στον Πειραιά υπηρέτησε την θητεία του ως έφεδρος αξιωματικός του Πυροβολικού και τοποθετήθηκε επόπτης του λιμανιού στον Πειραιά, λόγω της πτυχιακής του εργασίας η οποία είχε θέμα 'τα πλοία πορθμεία εν Ελλάδι’. Στην συνέχεια εργάστηκε ως οικονομικό στέλεχος των Ολυμπιακών Αερογραμμών και έπειτα από την στήριξη του Αριστοτέλη Ωνάση το 1969 ίδρυσε τις σχολές Ωμέγα. Διετέλεσε Δήμαρχος της Νέας Σμύρνης από το 1993 έως το 1998, όπου υλοποίησε περισσότερα από 432 μεγάλα και μικρά έργα. Διετέλεσε Πρόεδρος στην ΠΑΕ Πανιώνιος την ίδια περίοδο που ήταν Δήμαρχος. Το 2007 κατηγορήθηκε, μαζί με τον Αχιλλέα Μπέο και τον Γιώργο Κουτελάκη για υπεξαίρεση χρημάτων καθώς η ΠΑΕ χρωστούσε στο ΙΚΑ. .

Παραπομπές
----------

1. ↑  «Γιώργος Σιότροπος «Ο καλλιγενής φιλόσοφος»». *People News*. 18 Φεβρουαρίου 2018. Ανακτήθηκε στις 14 Ιουνίου 2020.
2. ↑  «Έδωσαν τα χέρια πρόεδρος και δήμαρχος». *ΤΑ ΝΕΑ*. 4 Ιουνίου 1999. Ανακτήθηκε στις 14 Ιουνίου 2020.
3. ↑  Νεδος, Β (25 Νοεμβρίου 2008). «Στον ανακριτικό πάγκο του Πανιωνίου 71 άτομα». *Ειδήσεις - νέα - Το Βήμα Online*. Ανακτήθηκε στις 14 Ιουνίου 2020.
Ο **Αλζέτ** ή **Ούελτσεστ** (γαλ. *Alzette*, λουξ. *Uelzecht*, γερμ. *Alzig*) είναι ποταμός του Λουξεμβούργου με ένα μικρό τμήμα στη Γαλλία και συνολικό μήκος 73 χιλιόμετρα. Είναι δεξιός παραπόταμος του Συρ, που με τη σειρά του είναι παραπόταμος του Μοζέλλα.

Ο Αλζέτ πηγάζει σε υψόμετρο 305 μέτρα δίπλα στο χωριό Τιλ (*Thil*) της Γαλλίας, στον Νομό Μερτ-ε-Μοζέλ. Μετά από μόλις 2,7 χιλιόμετρα ρου εισέρχεται στο Λουξεμβούργο. Στη θέση Λαμεσμιλέν, κοντά στο χωριό Μπεργκέμ, ενώνεται με το μικρό ποτάμι Μες. Στη συνέχεια περνά από τις δύο μεγαλύτερες πόλεις της χώρας, την Ες-συρ-Αλζέτ (η ονομασία σημαίνει «Ες επί του Αλζέτ») και την πρωτεύουσα της χώρας Πόλη του Λουξεμβούργου, καθώς και από τη μικρή πόλη Μερς, και χύνεται στον Συρ κοντά στο Ετελμπρύκ, σε θέση με γεωγραφικές συντεταγμένες 49°50΄54΄΄ Βόρειο πλάτος και 6°06΄43΄΄ Ανατολικό μήκος, σε υψόμετρο 192 μέτρα πάνω από την επιφάνεια της θάλασσας.

Η λεκάνη απορροής του Αλζέτ έχει έκταση 1.172 τετραγωνικά χιλιόμετρα, ενώ η μέση παροχή του είναι 11 κυβικά μέτρα ανά δευτερόλεπτο.

Οι βραχώδεις, απότομες και υψηλές όχθες του ποταμού στην Πόλη του Λουξεμβούργου ονομάζονται «Μποκ» και προστάτευσαν την πόλη ως φυσική οχύρωση επί αιώνες, καθώς περιβάλλουν το κέντρο της από τις τρεις πλευρές. Η ονομασία αντανακλάται στο *Casemates du Bock*, ένα δίκτυο από υπόγεια περάσματα που οι κάτοικοι αποκαλούν κοινώς «Paula» και εκτείνεται κάτω από τα ερείπια του Φρουρίου του Λουξεμβούργου.

Παραπομπές
----------

1. ↑  SANDRE. «Fiche cours d'eau - L'Alzette (A89-0200)».
2. ↑  Centre, UNESCO World Heritage. «City of Luxembourg: its Old Quarters and Fortifications». *UNESCO World Heritage Centre*. Ανακτήθηκε στις 13 Μαΐου 2022.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλζέτ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 242307309
* GND: 4725629-1

 |

 |
Συντεταγμένες: 41°00′59″N 28°58′14″E﻿ / ﻿41.01639°N 28.97056°E﻿ / 41.01639; 28.97056

Το **Παζάρι Μπαχαρικών** (τουρκικά: **Mısır Çarşısı**, *Αιγυπτιακό Παζάρι*) στην Κωνσταντινούπολη αποτελεί μια από τις μεγαλύτερες αγορές της πόλης. Βρίσκεται στο Εμίνονου του Φατίχ της Κωνσταντινούπολης. Είναι το δεύτερο πιο διάσημο στεγασμένο εμπορικό συγκρότημα μετά το Μεγάλο Παζάρι, από το οποίο βρίσκεται σε μικρή απόσταση.

Είναι ανοικτό επτά ημέρες την εβδομάδα και λειτουργεί από το 1664. Το παζάρι έχει σχήμα Γ και έξι πύλες. Φιλοξενεί στο εσωτερικό του καφενεία και μικρά εστιατόρια. Η οροφή του είναι υψηλότερη από αυτή του Μεγάλου Παζαριού και καλύπτεται και αυτή από τρούλους.

Το παζάρι κατά τα μέσα του 17ου αιώνα κατασκευάσθηκε αρχικά από ξύλο και πήρε τη τελική του μορφή στα μέσα της δεκαετίας του ’40.

Ιστορία
-------

Υπάρχουν πολλά έγγραφα που υποδηλώνουν ότι η αρχική του ονομασία ήταν "Νέο Παζάρι".

Το όνομά του (τουρκικά: Mısır Çarşısı) προέρχεται από το γεγονός ότι χτίστηκε με έσοδα από το οθωμανικό εγιαλέτι της Αιγύπτου το 1660 και οι Αιγύπτιοι το χρησιμοποιούσαν για να πωλούν τα μπαχαρικά τους, ενώ η εναλλακτική του ονομασία ως Αγορά Μπαχαρικών προέρχεται από την εξειδίκευσή του στην πώληση μπαχαρικών και βοτάνων, φαρμακευτικών φυτών και φαρμάκων.  

Η λέξη *mısır* έχει διπλή σημασία στα τουρκικά: "Αίγυπτος" και "αραβόσιτος". Το παζάρι ήταν (και ακόμα είναι) το κέντρο του εμπορίου μπαχαρικών στην Κωνσταντινούπολη, αλλά τα τελευταία χρόνια όλο και περισσότερα καταστήματα άλλου τύπου αντικαθιστούν τα καταστήματα μπαχαρικών.

Το συγκρότημα σχεδιάστηκε από τον αρχιτέκτονα της αυλής Κότζα Κασίμ Αγά, αλλά οι εργασίες κατασκευής ξεκίνησαν υπό την επίβλεψη άλλου αρχιτέκτονα της Αυλής, του Μουσταφά Αγά, κατά τους τελευταίους μήνες του 1660. Η Μεγάλη Πυρκαγιά του 1660 στις 24 Ιουλίου διήρκεσε για περισσότερες από δυο ημέρες και κατέστρεψε πολλές γειτονιές στην πόλη. Μια μεγάλης έκτασης ανακατασκευή και ανάπλαση ξεκίνησε στην πόλη μετά την πυρκαγιά, η οποία περιελάμβανε την συνέχιση των εργασιών για το Νέο Τζαμί και την εκκίνηση της κατασκευής για το Παζάρι των Μπαχαρικών κατά το ίδιο έτος. 

Η κατασκευή όλων των κτιρίων στο κουλιγιέ του Νέου Τζαμιού, συμπεριλαμβανομένου και του Παζαριού των Μπαχαρικών, είχε διαταχθεί από την Σουλτάνα Τουρχάν Χατιτζέ, Βαλιντέ Σουλτάνα του Σουλτάνου Μωάμεθ Δ'.)

Παραπομπές
----------

1. ↑  Baer, Marc David (May 2004). «The Great Fire of 1660 and the Islamization of Christian and Jewish Space in Istanbul». *International Journal of Middle East Studies* **36**: 159-181. .
2. ↑  «Istanbul Fire Brigade: A chronological list of major fires in the history of Istanbul». Αρχειοθετήθηκε από το πρωτότυπο στις 28 Δεκεμβρίου 2013. Ανακτήθηκε στις 22 Μαρτίου 2018.
3. ↑  Walkingistanbul.com: Fountain of Sultana Turhan Hatice

Εξωτερικοί σύνδεσμοι
--------------------

* 
* Αιγυπτιακό Παζάρι - Φωτογραφίες με πληροφορίες
* Σημεία Από Την Τουρκία, Κωνσταντινούπολη - *Αιγυπτιακή Αγορά Μπαχαρικών*
* "Μια Βόλτα στα πολύχρωμα παζάρια της Κωνσταντινούπολης" Αρχειοθετήθηκε 2017-12-27 στο Wayback Machine. - Newspost, 17/01/14.
Οι **Αναστασίγια και Μαρία Αντρέγιεβνα Τολματσέβυ** (ρωσικά: **Анастасия и Мария Андреевна Толмачёвы**, 14 Ιανουαρίου 1997) είναι δίδυμες αδερφές, ηθοποιοί και πρώην τραγουδίστριες για παιδιά από τη Ρωσία. Σε ηλικία 9 ετών, κέρδισαν τον Παιδικό Διαγωνισμό Τραγουδιού της Eurovision το 2006 στο Βουκουρέστι της Ρουμανίας με το τραγούδι *Vesenniy Jazz* (κυριλλικά : Весенний Джаз). Οκτώ χρόνια αργότερα, εκπροσώπησαν τη Ρωσία στον Διαγωνισμό Τραγουδιού της Eurovision το 2014 και κατέκτησαν την έβδομη θέση με το τραγούδι *Shine*.

Οι δίδυμες κυκλοφόρησαν έναν δίσκο που ονομάστηκε *Polovinki* το 2007 και έχουν εμφανιστεί σε μια ταινία για την τηλεόραση στη Ρωσία.

Βιογραφία
---------

Η Μαρία Αντρέγιεβνα (Μάσα) και η Αναστασίγια Αντρέγιεβνα (Νάστυα) Τολμαστέβυ γεννήθηκαν στις 14 Ιανουαρίου 1997 στο Κουρσκ της Ρωσίας. Είναι οι μεγαλύτερες από τα τρία παιδιά της οικογένειας και έχουν μια μικρότερη αδερφή. Ο πρώτος μέντοράς τους στο τραγούδι ήταν η μητέρα τους που είναι δασκάλα μουσικής.

Δισκογραφία
-----------

### Άλμπουμ

| Έτος | Σημειώσεις |
| --- | --- |
| *Polovinki* | * Released early 2007
* Formats: CD, digital download
 |

### Singles

| Έτος | Τίτλος | Δίσκος |
| --- | --- | --- |
| 2006 | "Vesenniy Jazz" (Весенний джаз) | *Polovinki* |
| 2014 | "Shine" | *Non-album single(s)* |
| "Ukhodi" (Уходи) |
| 2015 | "My heart" Сердце моё A.T.B.T |

Παραπομπές
----------

* "Russia - JESC"
* Сёстры Толмачевы вернулись в Москву [The Tolmachyovy Sisters have returned to Moscow]. *Vesti*
* Маша и Настя Толмачёвы - Открытие Евровидения в Москве [Masha and Nastya Tolmachev - Opening of Eurovision in Moscow]. YouTube. 28 April 2011
* "Junior Eurovision 2010 - Medley of all previous JESC winners". YouTube
* "Russia sends the Tolmachevy Twins to Copenhagen". Eurovision. 15 March 2014
* "Eurovision 2014 results". BBC News. 11 May 2014. BBC\_report\_of\_Eurovision\_2014
* "Listen: The Tolmachevy Sisters Release New Single "Alter Ego"". 13 December 2014

  


|  |  |  |
| --- | --- | --- |
| ΠροκάτοχοςΝτίνα Γκαρίποβα**What If** | **Συμμετοχή της Ρωσίας στη Eurovision**2014 | ΔιάδοχοςΠωλίνα Γκαγκάρινα**A Million Voices** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: c6f2e63d-08fe-47e4-99fa-e458caa79f95

 |

 |
Catherine McAuley
Οι **Αδελφές του Ελέους** (αγγλικά **Sisters of Mercy**, πλήρης τίτλος Religious Order of the Sisters of Mercy, αρχικά RSM – *Θρησκευτικό Τάγμα των Αδελφών του Ελέους*), είναι καθολικό μοναστικό τάγμα γυναικών, με φιλανθρωπική δραστηριότητα. Ιδρύθηκε στο Δουβλίνο το 1831 από τη μοναχή Catherine McAuley και από τότε δραστηριοποιείται σε μία σειρά φιλανθρωπικών έργων σε όλο τον κόσμο.

Από το 2003 η οργάνωση αριθμεί περίπου 10.000 μέλη σε όλο τον κόσμο, που κατανέμεται σε μια σειρά από ανεξάρτητες κοινότητες. Οι μοναχές υπόσχονται ταπεινοφροσύνη, αγνότητα και υπακοή, και αποστολή τους είναι η φροντίδα των φτωχών και άπορων ανθρώπων, η διδασκαλία και η ιατρική περίθαλψη. Με αρωγή της οργάνωσης των Αδελφών του Ελέους έχουν ιδρυθεί πολλά καθολικά σχολεία σε αρκετές χώρες του κόσμου.

Εξωτερικοί σύνδεσμοι
--------------------

* Πολυμέσα σχετικά με το θέμα  Religious Order of the Sisters of Mercy στο Wikimedia Commons
* Επίσημη ιστοσελίδα των Αδελφών του Ελέους (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 181145856960622920725
* GND: 4357576-6

 |

 |
Τα σιδεράκια είναι η πιο γνωστή εφαρμογή της ορθοδοντικής
**Ορθοδοντική** είναι η ειδικότητα της οδοντιατρικής που ασχολείται με τη διάγνωση, την πρόληψη και τη θεραπεία ανωμαλιών του προσώπου και του στόματος που προκαλούνται από στραβά, συνωστισμένα ή προέχοντα δόντια ή από γνάθους που δεν ταιριάζουν αρμονικά μεταξύ τους. Ορθοδοντικός είναι ο οδοντίατρος που ασκεί αποκλειστικά την ορθοδοντική, στην οποία ειδικεύθηκε σε αναγνωρισμένο πρόγραμμα για 3 τουλάχιστον χρόνια.

Δυσκολίες
---------

Πρώτα από όλα, τα στραβά, συνωστισμένα δόντια είναι δύσκολο να καθαριστούν σωστά με αποτέλεσμα να αυξάνεται ο κίνδυνος τερηδόνας και σφραγισμάτων. Δεύτερον, δόντια και γνάθοι που δεν ταιριάζουν αρμονικά μεταξύ τους δεν επιτρέπουν στο άτομο να δαγκώνει με τρόπο σωστό και λειτουργικό με αποτέλεσμα τα δόντια και το οστό που τα συγκρατεί να εμφανίσουν βλάβες. Αργά ή γρήγορα αυτό μπορεί να οδηγήσει σε απώλεια των δοντιών αυτών. Τρίτον, τα στραβά δόντια ή γνάθοι μπορούν να προκαλέσουν ερεθισμό των ούλων και τελικά να οδηγήσουν σε ουλίτιδα ή άλλα περιοδοντικά προβλήματα. 

Χάρη στις τεχνολογικές εξελίξεις της ορθοδοντικής τα τελευταία χρόνια, οποιαδήποτε ηλικία είναι πλέον κατάλληλη για ορθοδοντική. Η πιο κατάλληλη ηλικία για την πρώτη επίσκεψη στον ορθοδοντικό είναι η ηλικία των 7 ετών. Ο ορθοδοντικός θα κρίνει αν η θεραπεία είναι καλύτερο να ξεκινήσει αμέσως ή να αναβληθεί για αργότερα. Η πλειοψηφία των ασθενών είναι έτοιμοι να ξεκινήσουν ορθοδοντική θεραπεία μεταξύ 7 και 12 ετών.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ορθοδοντική** |
Συντεταγμένες: 43°1′45″N 131°53′31″E﻿ / ﻿43.02917°N 131.89194°E﻿ / 43.02917; 131.89194

Το **Ομοσπονδιακό Πανεπιστήμιο Άπω Ανατολής** (ρωσικά: *Дальневосто́чный федера́льный университе́т*) είναι πανεπιστήμιο στο Βλαδιβοστόκ της Ρωσίας (ρωσική Άπω Ανατολή).

Ιστορία
-------

Το πανεπιστήμιο ιδρύθηκε αρχικώς το 1899 με τη μορφή του «Ανατολικού Ινστιτούτου» (ρωσ. Восточный институт) ως ένα ίδρυμα ανώτερης εκπαιδεύσεως που ειδικευόταν στις ανατοικές σπουδές και την κατάρτιση για τους διοικητικούς θεσμούς, το εμπόριο και τη βιομηχανία της Άπω Ανατολής. Το ίδρυμα μετονομάσθηκε σε Κρατικό Πανεπιστήμιο Άπω Ανατολής (Государственный дальневосточный университет) από τις αρχές της Δημοκρατίας της Άπω Ανατολής το 1920, κατά τη διάρκεια του Ρωσικού Εμφύλιου Πολέμου. Παρέμεινε έτσι μέχρι που το έκλεισε τη δεκαετία του 1930 ο Ιωσήφ Στάλιν. Επανιδρύθηκε το 1956 με την ίδια ονομασία (Κρατικό Πανεπιστήμιο Άπω Ανατολής), με απόφαση του Συμβουλίου Υπουργών της ΕΣΣΔ. Το 2008 το πανεπιστήμιο μεταρρυθμίσθηκε με προεδρικό διάταγμα στη σημερινή μορφή και ονομασία του, ενώ σχεδιάσθηκε μια νέα πανεπιστημιόπολη. Επιπλέον, απερρόφησε τρία μικρότερα εκπαιδευτικά ιδρύματα: Το Κρατικό Τεχνικό Πανεπιστήμιο Άπω Ανατολής (πολυτεχνείο), το Κρατικό Πανεπιστήμιο Οικονομικών του Ειρηνικού και το Κρατικό Παιδαγωγικό Ινστιτούτο Ουσουρίισκ.

Το 2013 εγκαινιάσθηκε και η νέα πανεπιστημιόπολη, στη Νήσο Ρούσκι απέναντι από το κυρίως Βλαδιβοστόκ. Οι εγκαταστάσεις της εξυπηρετούν τις 41 χιλιάδες του φοιτητικού πληθυσμού του Πανεπιστημίου, αλλά και φιλοξενούν το ετήσιο Ανατολικό Οικονομικό Φόρουμ.

Δομή
----

Το πανεπιστήμιο αποτελείται από τις εξής εννέα Σχολές:

* Ανατολικό Ινστιτούτο – Σχολή Περιφερειακών και Διεθνών Σπουδών
* Σχολή Οικονομίας των Δεδομένων
* Σχολή Οικονομικών και Διοικήσεως Επιχειρήσεων
* Παιδαγωγική Σχολή
* Πολυτεχνική Σχολή
* Φιλοσοφική Σχολή («Ανθρωπιστικών Επιστημών»)
* Νομική Σχολή
* Ιατρική Σχολή
* Σχολή Φυσικών Επιστημών

Παραπομπές
----------

1. ↑  «Об Университете».
2. ↑  «Russia Unveils a $2-Billion Campus on the Edge of China», 23 Σεπτεμβρίου 2012, *The Chronicle of Higher Education*

|  |  |
| --- | --- |
| 

|  |
| --- |
| * Πύλη:Ρωσία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 268378941
* LCCN: no2012124080
* ISNI: 0000 0004 0637 7917
* SUDOC: 168672693
* CiNii: DA17345095

 |

 |
Ο **Γιαν Μέισσενς** (Jan ή Jean, Joannes, Johannes Meyssens, 17 Μαΐου 1612 – 18 Σεπτεμβρίου 1670), ήταν Φλαμανδός μπαρόκ ζωγράφος, χαράκτης και εκδότης εκτυπώσεων.

Βιογραφία
---------

Γεννήθηκε στις Βρυξέλλες, αλλά μετοίκησε στην Αμβέρσα σε νεαρή ηλικία, όπου έγινε Δάσκαλος στη Συντεχνία του Αγίου Λουκά το 1640. Νυμφεύτηκε την Άννα Γιάκομπς (απεβίωσε το 1678). Ο γιος του, Κορνέλις Μέισσενς, έγινε επίσης χαράκτης που αργότερα εργάστηκε στη Βιέννη.

Έργο
----

Είχε μια επιτυχημένη σταδιοδρομία και συνεργάστηκε με σύγχρονους ζωγράφους και χαράκτες, και είναι πλέον αξιοσημείωτο σήμερα για το βιβλίο με εκτυπωμένα χααρακτικά με τίτλο *Image de divers hommes d'esprit sublime qui par leur art et science devront vivre eternellement et des quels la lovange et renommée faict estonner le monde, A Anvers mis en lumiere par Iean Meyssens peinctre et vendeur de lart au Cammestraet l'an .M.DC.XLIX*, το οποίο δημοσιεύθηκε το 1649. Αυτό το βιβλίο, με τα χαραγμένα πορτραίτα πολλών διάσημων ανδρών, συμπεριλαμβανομένων πολλών ζωγράφων, χρησιμοποιήθηκε ξανά και ξανά ως πηγή για ιστορικούς τέχνης, κυρίως στο *Het Gulden Cabinet* του Κορνέλις ντε Μπι, (Αμβέρσα, 1662), ο οποίος έγραψε αυτό το έργο με την υποκίνηση του Μέισσενς. Το 1694 δημοσιεύθηκε στο Λονδίνο η αγγλική έκδοση με τον τίτλο *The True Effigies of the most Eminent Painters, and other famous artists that have flourished in Europe* .

Οι περιγραφές στα γαλλικά που πρόσθεσε ο Μέισσενς κάτω από κάθε χαρακτικό χρησιμοποιήθηκαν ως βιογραφικές σημειώσεις από μεταγενέστερους ιστορικούς τέχνης όπως οι Φιλίππο Μπαλντινούτσι, Γιοάχιμ φαν Σάντραρτ και Άρνολντ Χαουμπράκεν.

Επηρέασε τον Τέοντοορ φαν Μέρλεν (Theodoor van Merlen).

Δείτε επίσης
------------

* Κατάλογος Φλαμανδών ζωγράφων
* Φλαμανδική ζωγραφική μπαρόκ

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 122071247. Ανακτήθηκε στις 14  Αυγούστου 2015.
2. 1 2  «Johannes Meyssens». (Αγγλικά) *Art UK painters database*. meyssens-johannes-16121670.
3. 1 2  «Johannes Meyssens». (Αγγλικά) *Union List of Artist Names*. 500040896.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.

Περαιτέρω ανάγνωση
------------------

* *Image de divers hommes d'esprit sublime* στη Gallica
* Filippo Baldinucci's Artists in biographies by Filippo Baldinucci, 1610–1670, σελ. 377 Βιβλία Google

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 32271194
* **Europeana**: agent/base/121899
* LCCN: no2009153912
* ISNI: 0000 0000 7102 1379
* GND: 122071247
* SUDOC: 124315070
* BNF: cb14978267g (data)
* BPN: 11697409
* ULAN: 500040896
* NKC: mzk2009496187
* BNE: XX1517355
* RKD: 55825

 |

 |
Άνθη
Ο **Γιαν Μπάπτιστ φαν Φόρνενμπουργκ** (Jan Baptist van Fornenburgh, 1585 Αμβέρσα – 1650 Χάγη), ήταν Ολλανδός ζωγράφος ανθέων της Χρυσής ολλανδικής Εποχής .

Σύμφωνα με το RKD υπέγραφε τα έργα του με το μονόγραμμα "IBVF" ή μερικές φορές απλώς με το "IB".  Εργάστηκε στο Άμστερνταμ και στο Φιάνεν, καθώς και στη Χάγη, όπου έγινε μέλος της *Confrerie Pictura (Αδελφότητα των Ζωγράφων,* το αντίστοιχο της Συντεχνίας ζωγράφων στη Χάγη) το 1629.  Ήταν οπαδός των Μπαλτάσαρ φαν ντερ Αστ και Γιάκομπ ντε Γκέυν ΙΙ.

Έργο
----

Εκτός από λουλούδια, ο φαν Φόρνενμπουργκ ζωγράφισε επίσης νεκρά πουλιά και φρούτα ή αντικείμενα, τόσο σε λάδι όσο και σε ακουαρέλα σε περγαμηνή.

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Παραπομπές
----------

1. 1 2 3  Jan Baptist van Fornenburgh in the RKD
2. ↑  «» Artist » Fornenburgh Jan Baptist Van». *matthiesengallery.com*. Ανακτήθηκε στις 27 Ιουλίου 2020.

Εξωτερικές συνδέσεις
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιαν Μπάπτιστ φαν Φόρνενμπουργκ** |

* Jan Baptist van Fornenburgh στο Artnet

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95763112
* **Europeana**: agent/base/42433
* BPN: 90108890
* ULAN: 500013433
* RKD: 28654

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Η **ΑΙΚ Στοκχόλμης** η αλλιώς **ΑΙΚ** (σουηδικά: *Allmänna Idrottsklubben*, που σημαίνει *Γενικός Αθλητικός σύλλογος*) συναντάται και ως **ΑΙΚ Σόλνα** (AIK Solna) από την ομώνυμη συνοικία της πόλης, ενώ οι οπαδοί της την αναφέρουν και ως *ΑΙΚΟ* (AIK, προφέρεται: [ˈɑː.i:.ˈkɔː]), είναι αθλητικός σύλλογος που αντιπροσωπεύει τη Στοκχόλμη, πρωτεύουσα της Σουηδίας.

Ιστορία
-------

Ο σύλλογος ιδρύ8ηκε το 1891, από τον Ίσιντορ Μπέρενς, στην περιοχή της Στοκχόλμης στην οδό Μπιμπλιοτέκσγκοταν 8, με το σημερινό της όνομα. Το όνομα προήλθε επειδή μπορούσαν να ενταχθούν όλοι οι άνθρωποι, όπου στα σουηδέζικα με μια λέξη σημαίνει *Allmän Idrott*.

Τμήματα
-------

Τα ενεργά τμήματα της ΑΙΚ είναι τα εξής:

* ΑΙΚ Φουτμπόλ - ποδοσφαιρικό τμήμα
* ΑΙΚ Φουτμπόλ Ντάμερ - γυναικείο ποδοσφαιρικό τμήμα
* ΑΙΚ ΙΦ - τμήμα χόκεϊ επί πάγου
* ΑΙΚ Ίννεμπαντυ - τμήμα φλόρμπολ
* ΑΙΚ Μπάντυ - τμήμα μπάντυ
* ΑΙΚ Χάντμπολ - τμήμα χειροσφαίρισης
* ΑΙΚ Μπόουλινγκ - τμήμα μπόουλινγκ
* AIK Γκολφ - τμήμα γκολφ
* AIK Μπούλε - τμήμα μπούλες

### Ποδόσφαιρο

#### Ανδρών

Κύριο λήμμα: ΑΙΚ Στοκχόλμης (ποδόσφαιρο)
Το αντρικό ποδοσφαιρικό τμήμα της ΑΙΚ (AIK Fotboll) δημιουργήθηκε το 1896, και δύο χρόνια μετά, το 1898, η ομάδα τερμάτισε δεύτερη στο πρωτάθλημα ποδοσφαίρου. Ο πρώτος τους τίτλος ήρθε το 1900 νικώντας την Έργκριτε στον τελευταίο τους αγώνα. Την επόμενη χρονιά, έγιναν τα ίδια ακριβώς πάλι μέχρι το 1909.

#### Γυναικών

Το γυναικείο ποδοσφαιρικό τμήμα της ΑΙΚ (AIK Fotboll Dam) δημιουργήθηκε το 1970.

### Χάντμπολ

Το τμήμα χειροσφαίρισης της ΑΙΚ (AIK Handboll) δημιουργήθηκε το 1891.

### Χόκεϊ επί πάγου

Το τμήμα χόκεϊ επί πάγου της ΑΙΚ (AIK IF) δημιουργήθηκε το 1921.

Παραπομπές
----------

1. ↑  «AIK:s historia - år för år». *AIK.se* (στα Σουηδικά). Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 6 Ιουλίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ΑΙΚ Στοκχόλμης** |

* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158859040
* LCCN: n80036347

 |

 |
Εργαστήριο του Γιαν Μέρτενς του νεότερου, τρίπτυχο της *Προσκύνησης των Μάγων*, 1520-1530
Ο **Γιαν Μέρτενς ο νεότερος** (φλαμανδικά: **Jan Mertens de jonge** (απεβ. περ. το 1527) ήταν Φλαμανδός ζωγράφος του τέλους της πρώιμης φλαμανδικής ζωγραφικής. Γεννήθηκε και πέθανε στην Αμβέρσα. Πατέρας του ήταν ο γλύπτης Γιαν Μέρτενς ο πρεσβύτερος, του οποίου η οικογένεια πιστεύεται ότι προερχόταν από την Τουρναί. Ο Μέρτενς ο νεότερος μαθήτευσε με τον ζωγράφο Γιαν Γκόσσαερτ το 1505 και έγινε μέλος στη Συντεχνία του Αγίου Λουκά της Αμβέρσας το 1509. Ήταν πεθερός - και πιθανόν και Δάσκαλος - του Πίτερ Κούκε φαν Ελστ, ο οποίος νυμφεύτηκε τη θυγατέρα του Μέρτενς, Άννα, πριν το 1526 και του οποίου το έργο χρησίμευσε ως βάση για την ταύτιση του Μέρτενς με τον "Δάσκαλο του 1518", ζωγράφο της Αμβέρσας που έλαβε αυτό το συμβατικό όνομα λόγω της χρονολογίας που είχε αναγράψει στις πτέρυγες ενός σκαλιστού ξύλινου ρετάμπλ με τη ζωή της Παρθένου στην εκκλησία της Αγίας Μαρίας στο Λίμπεκ.

Η οξεία εστίαση, η ζωντανή αφηγηματικότητα και οι υπερβολικές στάσεις των σωμάτων, που είναι εμφανείς στις πτέρυγες του τριπτύχου του Λίμπεκ είναι χαρακτηριστικά του μανιερισμού της Αμβέρσας, αλλά η εργασία του Μέρτενς ξεχωρίζει χάρη στα λαμπερά του χρώματα, την αίσθηση της δομής, την περίτεχνη σύνθεση και τη λεπτότητα του ύφους. Ο Μέρτενς αποτέλεσε σημαντικό σύνδεσμο μεταξύ των καλλιτεχνικών "δυναστειών" της Αμβέρσας, καθώς η δεύτερη θυγατέρα του παντρεύτηκε αρχικά τον Γιαν φαν Άμστελ, ο οποίος συνήθως σήμερα ταυτοποιείται με τον "μονογραμμιστή του Μπράουνσβαϊγκ" και στη συνέχεια τον Χίλλις φαν Κόνινξλοο.

Δείτε επίσης
------------

* Πρώιμη φλαμανδική ζωγραφική
* Κατάλογος Φλαμανδών ζωγράφων

Παραπομπές
----------

1. ↑  Ανακτήθηκε στις 27  Ιουνίου 2017.
2. ↑  (Αγγλικά) *Union List of Artist Names*. 22  Μαΐου 2013. 500322482. Ανακτήθηκε στις 25  Οκτωβρίου 2018.
3. ↑  (Αγγλικά) *Union List of Artist Names*. 22  Μαΐου 2013. 500322482. Ανακτήθηκε στις 14  Μαΐου 2019.
4. ↑  Dictionnaire des peintres belges
5. 1 2 3 4  Oxford index

Πηγές
-----

* Bénézit, Emmanuel, ed. *Dictionnaire critique et documentaire des Peintres, Sculpteurs, Dessinateurs et Graveurs*. Originally published 1911-1923. Paris: Librairie Gründ, 1976.
* Engelen, Cor, Jan Mertens and M. Marx. Zoutleeuw: *Jan Mertens en de laatgotiek: Confrontatie met Jan Borreman: Essay tot inzicht en overzicht van de laatgotiek*. Leuven; Kessel-Lo: Van der Poorten, 1993.
* Thieme, Ulrich and Felix Becker, editors. *Allgemeines Lexikon der bildenden Künstler von der Antike bis zur Gegenwart*. Reprint of 1907 edition. 37 vols. Leipzig: Veb E.A. Seemann Verlag, 1980-1986.

Εξωτερικοί σύνδεσμοι
--------------------

* Πολυμέσα σχετικά με το θέμα  Jan Mertens (II) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 20585828
* **Europeana**: agent/base/10150
* ISNI: 0000 0000 1586 1330
* GND: 123313848
* ULAN: 500322482

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Η ορθή αναφορά (πράσινο), μετριέται πάνω στον ουράνιο ισημερινό από το εαρινό σημείο μέχρι τον ωρικό κύκλο του αστέρα και η απόκλιση (πορτοκαλί) από τον ουράνιο ισημερινό πάνω στον ωρικό κύκλο.
Η **ορθή αναφορά** (*Right Ascention*, R.Α.) είναι η γωνιώδης απόσταση του ίχνους του σημείου (θέση του κατά την παρατήρηση) από το εαρινό σημείο, όπου τέμνονται η εκλειπτική και ο ουράνιος ισημερινός. Η ορθή αναφορά μετριέται από αυτό το σημείο και προς τα ανατολικά. Αποτελεί το ουράνιο ανάλογο του γεωγραφικού μήκους. Μαζί με την απόκλιση είναι οι δύο ισημερινές συντεταγμένες με τις οποίες προσδιορίζονται οι θέσεις (ίχνη) ενός σημείου στην ουράνια σφαίρα. 

Η ορθή αναφορά μετριέται πάνω στον ισημερινό σε χρόνο (00h 00' 00"), με τις 24h να αποτελούν το ισοδύναμο ενός πλήρους κύκλου. Αφού ένας κύκλος έχει 360 μοίρες, κάθε ώρα αντιστοιχεί σε 15 °, κάθε 1m σε 15 λεπτά της μοίρας (15') και κάθε 1s σε 15 δεύτερα της μοίρας (15"). Ένας πλήρης κύκλος, μετρημένος σε μονάδες ορθής αναφοράς αποτελείται από 24×60×60 = 86,400s, 24×60 = 1,440m ή 24h.

Η μετάπτωση των ισημεριών, η οποία κάθε 26.000 έτη συμπληρώνει μια πλήρη περιφορά, έχει ως αποτέλεσμα οι συντεταγμένες των ουράνιων σωμάτων να μεταβάλλονται συνεχώς, αν και με πολύ αργούς ρυθμούς. Έτσι, οι ουράνιες συντεταγμένες καθορίζονται από τους αστρονόμους με βάση ένα χρονικό σημείο αναφοράς, γνωστό ως εποχή. Συντεταγμένες από διαφορετικές εποχές πρέπει να περιστραφούν μαθηματικά ώστε να ταιριάζουν μεταξύ τους ή με μια προκαθορισμένη εποχή. Η σημερινή εποχή είναι η J2000.0, όπου J σημαίνει ότι είναι ιουλιανή εποχή.

Δείτε επίσης
------------

* Ωρική γωνία

Παραπομπές
----------

1. ↑  
Moulton, Forest Ray (1916). *An Introduction to Astronomy*. Macmillan Co. New York. σελίδες 125–126. ; at Google books
2. ↑  Moulton (1916), pp. 92–95.
Η **Αίγλη** απαντάται στα:

Ελληνική Μυθολογία
------------------

Με το όνομα Αίγλη αναφέρονται πλείστες Νύμφες στην Ελληνική μυθολογία που όλες ως ιδεατές ανθρωπόμορφες έννοιες εκφράζουν χαρακτηριστικό συμβολισμό, καθόσον «αίγλη» σημαίνει λάμψη, ακτινοβόλημα, λαμπρή φήμη, μεγαλοπρέπεια, κλπ. Γνωστότερες μεταξύ αυτών των «μυθικών» ιδεομόρφων πλασμάτων ήταν:

* Αίγλη (Ασκληπιός): Δευτερεύουσα θεότητα. Η τέταρτη κόρη του Ασκληπιού.
* Αίγλη: Νύμφη. Μία των Εσπερίδων.
* Αίγλη (Ναϊάς): Νύμφη. Μία των Ναϊάδων.
* Αίγλη: Νύμφη αδελφή του Φαέθωνα.
* Αίγλη: Μνηστή του Θησέα για χάρη της οποίας εγκατέλειψε την Αριάδνη στη Νάξο.

Αστρονομία
----------

Ο αστεροειδής 96 Αίγλη (96 Aegle), που ανακαλύφθηκε το 1868.

Γεωγραφία
---------

Το όνομα Αίγλη ήταν ένα από τα παλαιότερα ονόματα της νήσου Σύμης της Δωδεκανήσου, που προήλθε από την Ναϊάδα σύζυγο του Ηλία.

Βοτανική - Ζωολογία
-------------------

Στη βοτανική και ζωολογία αναφέρονται:

* Αίγλη η μάρμυλος
* Αίγλη η τρίφυλος
* Αίγλη η μαρμαρώδης, μαλακόστρακο μήκους 6 cm που ζει στη Χιλή.

Αγιογραφία
----------

Στην αγιογραφία αίγλη ονομάζεται το κυκλικό φωτοστέφανο των Αγίων που μόνο για το Άγιο Πνεύμα είναι τετράγωνο.

Οπτική
------

Στην οπτική αίγλη χαρακτηρίζεται η ακτινοβολία ειδικών λαμπτήρων με τα χαρακτηριστικά της αίγλης στην αγιογραφία, δηλαδή του φωτεινού περιγράμματος.

Ονομασία πλοίων
---------------

Επίσης το όνομα «Αίγλη» έλαβαν δύο Έλληνικά πολεμικά πλοία:

* Αίγλη(Τορπιλοβόλο): Τορπιλοβόλο (1914 - 1941) και
* Αίγλη (Ναρκαλιευτικό): Ναρκαλιευτικό που τέθηκε σε ενέργεια το 1979.

### Ονομασία χώρων αναψυχής και ξενοδοχείων

Εκ της σημασίας της λέξης πολλοί χώροι αναψυχής και διασκέδασης έλαβαν κατά καιρούς αυτό το όνομα με γνωστότερο το αναψυκτήριο Αίγλη έναντι του Ζαππείου, στην Αθήνα, που έχει ιστορία πολλών δεκαετιών.

Επίσης ξενοδοχεία σε όλη την Ελλάδα πήραν αυτή την ονομασία εκφράζοντας την Αίγλη της εκάστοτε εποχής. 

* Ξενοδοχείο "ΑΙΓΛΗ" στην Αιδηψό στη Βόρεια Εύβοια.

Το Αίγλη χτίστηκε το 1931 με σχέδια του Κύπριου Μπίρη, Πρύτανη του Πολυτεχνείου. Ήταν το πρώτο κτίριο στην Αιδηψό στο οποίο χρησιμοποιήθηκε μπετόν στο σκελετό. Πέτρα υπήρχε στην τοιχοποιία. Τα υλικά έρχονταν με καράβι από τη Χαλκίδα. Η κατασκευή του κράτησε ένα μόνο χρόνο, ρεκόρ για τα δεδομένα της εποχής. Κατά τον ελληνοϊταλικὀ πόλεμο το ξενοδοχείο επιτάχθηκε και έγινε νοσοκομείο κρυοπαγημάτων. Το 1941 μετατράπηκε σε αναρρωτήριο από τους Γερμανούς για στρατιώτες από τη μάχη της Κρήτης. Επίσης έγινε στρατώνας από τους Ιταλούς. Πλήθος επωνύμων ανθρώπων της πολιτικής των γραμμάτων και των τεχνών έχουν μείνει στο Αίγλη. Έχουν γυριστεί επίσης αρκετές ταινίες στους χώρους του ξενοδοχείου κατά το παρελθόν.

|  |  |
| --- | --- |
| wiktionary logo | Το *Βικιλεξικό* έχει σχετικό λήμμα:  **αίγλη**  |

  


|  |  |
| --- | --- |
| Εικονίδιο αποσαφήνισηςΑποσαφήνιση | Αυτή είναι μια σελίδα **αποσαφήνισης,** δηλαδή μια σελίδα που δείχνει άλλες που θα είχαν το ίδιο όνομα με αυτήν.Εάν ακολουθήσατε μια σύνδεση εδώ, μπορεί να θελήσετε να επιστρέψετε και να διορθώσετε τον σύνδεσμο για να συνδέει προς την κατάλληλη συγκεκριμένη σελίδα. |
Ο **Γκυ Ε΄**, γαλλ. Guy V (απεβ. 1360) από τον Οίκο του Σατιγιόν ήταν κόμης του Σαιν-Πολ (1344-1360).

Βιογραφία
---------

Ήταν ο μόνος γιος του Ιωάννη κόμη του Σαιν-Πολ και της Ιωάννας των Φιέν, κόρης του Ιωάννη Α΄ του Φιέν.

Στον Εκατονταετή Πόλεμο υπηρέτησε ως "βασιλικός διοικητής (lieutenant du roi)" στον Γαλλικό στρατό. Πολέμησε σε αρκετές μάχες εναντίον των Άγγλων στην Πικαρδία. Σύμφωνα με τη Συνθήκη του Μπρετινύ του 1360, εστάλη ως ένας από τους ομήρους στην Αγγλία. Λίγο μετά που έφθασε στο Λονδίνο, απεβίωσε από την πανώλη.

Νυμφεύτηκε την Ιωάννα. Η αδελφή του Μαώ παντρεύτηκε τον Γκυ Α΄, αδελφό της Ιωάννας.

Ήταν άτεκνος και τον διαδέχθηκε η αδελφή του Μαώ με τον σύζυγό της Γκυ Α΄ κόμη του Λινύ (Οίκος του Λουξεμβούργου).

Οικογένεια
----------

Νυμφεύτηκε την Ιωάννα του Οίκου του Λουξεμβούργου, κόρη του Ιωάννη Α΄ κυρίου του Λινύ· δεν απέκτησαν απογόνους.

Πηγές
-----

* Οίκος του Σατιγιόν

1. ↑  www.genealogics.org/getperson.php?personID=I00027530&tree=LEO.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Guy V, Count of Saint-Pol  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Γιαν Ταντέους Λοθ** (πολωνικά*: Jan Tadeusz Loth*) (31 Αυγούστου 1900, Βαρσοβία - 7 Ιουνίου 1933, Ότφοτσκ) ήταν Πολωνός αθλητής του ποδοσφαίρου, της αντισφαίρισης και του στίβου. Το 1927 σταμάτησε να παίζει ποδόσφαιρο και το 1930 αντισφαίριση. Μετά από μια σοβαρή ασθένεια (φυματίωση) πέθανε το 1933. Αδελφός του ήταν ο Στέφαν Λοθ.

Καριέρα στο ποδόσφαιρο
----------------------

Ο σημαντικότερος σύλλογος στην καριέρα του Γιαν Λοθ στο ποδόσφαιρο ήταν η Πολόνια Βαρσοβίας. Έπαιξε στον πρώτο αγώνα στην ιστορία της Εθνικής Πολωνίας εναντίον της Ουγγαρίας το 1921 στη Βουδαπέστη, όπου νίκησαν οι Ούγγροι με 1-0, παίζοντας στην θέση του τερματοφύλακα. Σε αυτόν τον αγώνα, ο Λοθ επιλέχθηκε ως ο καλύτερος Πολωνός παίκτης. Λίγα χρόνια αργότερα άλλαξε τη θέση του και άρχισε να παίζει μέσος και στην επίθεση βάζοντας πολλά γκολ. Με την Εθνική Πολωνίας έπαιξε 5 αγώνες, από τους οποίους 3 ως τερματοφύλακας.

Καριέρα στην αντισφαίριση
-------------------------

Με την εθνική Πολωνίας αγωνίστηκε στο Ντέιβις Καπ του 1929, όπου σε έναν αγώνα στο διπλό μαζί με τον Μαξιμίλιαν Στολάροφ, έχασαν από το δίδυμο των Βρετανών.

Καριέρα στον στίβο
------------------

Ο Λοθ είχε το ρεκόρ της χώρας στη σκυταλοδρομία 4 Χ 400 και είχε επιτυχίες και στο άλμα εις ύψος.

Βιβλιογραφία
------------

* Andrzej Gowarzewski: MISTRZOSTWA POLSKI. LUDZIE (1918-1939). 100 lat prawdziwej historii (1), Wydawnictwo GiA, Κατοβίτσε 2017

Παραπομπές
----------

1. 1 2  (Πολωνικά) *90minut.pl*. 39571. Ανακτήθηκε στις 23  Σεπτεμβρίου 2022.
2. ↑  Ανακτήθηκε στις 7  Μαρτίου 2021.
3. 1 2  Bramkarze co do Joty - SlowFoot - O piłce z wolnej stopy
4. 1 2  Czarne Koszule: a history of Polonia Warsaw - These Football Times
5. ↑  Pierwszy bramkarz (czasem napastnik) kadry – „był z gumy i fruwał bez skrzydeł"
6. ↑  Ο Γιαν Λοθ στο κύπελλο Ντέιβις
Ο **Αίθικος ο Ίστριος** (λατ. *Aethicus Ister* ή *Aethicus Donares*) είναι ο υποτιθέμενος συγγραφέας μιας μεσαιωνικής *«Κοσμογραφίας»* (περιηγητικού έργου) του 7ου ή του 8ου αιώνα μ.Χ. η οποία επίσης αναφέρεται με την ονομασία «Αίθικος ο Ίστριος» ως τίτλο. Σε αυτή περιγράφονται τα ταξίδια του Αίθικου σε διάφορα μέρη της Γης.

Υποτίθεται ότι το σωζόμενο κείμενο γράφηκε από έναν άνθρωπο της Εκκλησίας ονόματι Ιερώνυμο (όχι τον γνωστό πατέρα της Εκκλησίας Ιερώνυμο), ο οποίος υποτίθεται ότι έχει λογοκρίνει και μεταφράσει στη λατινική ένα παλαιότερο έργο-αναμνήσεις του Αίθικου από τις περιηγήσεις του. Αυτή την άποψη προώθησε εκδίδοντας το έργο το 1854 ο Γερμανός ιστορικός Χάινριχ Βούτκε. Ωστόσο, σήμερα πλέον θεωρείται μια επινοημένη ιστορία από την εποχή του Μεσαίωνα, παρά το ότι και άλλος μελετητής, ο Franz Brunhölzl, πιστεύει ότι ο Αίθικος υπήρξε στην πραγματικότητα και ήταν ένας Σκύθης που έζησε στην περιοχή της σημερινής ανατολικής Ρουμανίας.

Ο Αίθικος υιοθετεί τη γεωγραφική άποψη της επίπεδης Γης. Υπάρχουν στο έργο αρκετές παράγραφοι που αντλούν απευθείας από τους λαϊκούς θρύλους σχετικώς με τον Μέγα Αλέξανδρο. Γενικώς οι πληροφορίες που παρέχει το έργο είναι περίεργες, επαναλαμβάνει πολλές φορές τα ίδια και τα ίδια, ενώ περιλαμβάνει πολλές φανταστικές αφηγήσεις. Το έργο σώζεται σε πολλά φθαρμένα χειρόγραφα.

Παραπομπές
----------

1. 1 2  Elizabeth P. Archibald· William Brockliss· Jonathan Gnoza (26 Φεβρουαρίου 2015). *Learning Latin and Greek from Antiquity to the Present*. Cambridge University Press. σελ. 80. ISBN 978-1-139-99294-7.
2. ↑  Franz Brunhölzl: «Zur Kosmographie des Aethicus» στο *Festschrift für Max Spindler zum 75*, Geburtstag, Μόναχο 1969, σσ. 75-89. Επίσης Franz Brunhölzl: *Geschichte der lateinischen Literatur des Mittelalters*, Bd. 1, Μόναχο 1975, σελ. 63f.
3. ↑  Marília Futre Pinheiro· S.J. Harrison (2011). *Fictional Traces: Receptions of the Ancient Novel*. Barkhuis. ISBN 978-90-77922-97-2.
4. ↑  A. Anderson: *Alexander's gate, Gog and Magog, and the enclosed nations*, Cambridge 1932

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελίδα 684

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 66550784
* **ΕΒΕ**: 222963
* LCCN: n94071683
* ISNI: 0000 0001 1886 4980
* GND: 118647199
* SELIBR: 31908
* SUDOC: 033085692
* BNF: cb123987716 (data)
* NKC: jn19981000043
* ICCU: BVEV046824
* BNE: XX5007789
* CiNii: DA0906920X

 |

 |
Το **Γκοργκάν** (περσικά: گرگان), πρώην **Αστραμπάντ** ή **Ασταραμπάντ**, είναι πόλη του Ιράν, πρωτεύουσα της επαρχίας Γκολεστάν. Βρίσκεται περίπου 400 χλμ. βορειοανατολικά της Τεχεράνης και περίπου 30 χλμ. μακριά από την Κασπία Θάλασσα. Στην απογραφή του 2006 ο πληθυσμός του ήταν 269.226 κάτοικοι.

Ονομασία
--------

Η λέξη Γκοργκάν της σύγχρονης περσικής γλώσσας (گرگان) προέρχεται από τη μεσαιωνική περσική λέξη Γκουργκάν, που με τη σειρά της προέρχεται από την παλαιά περσική Βαρκάνα (δηλ. "Χώρα των Λύκων"), τη σατραπεία των Αχαιμενιδών νοτιοανατολικά της Κασπίας Θάλασσας, που απαντάται στις ελληνικές πηγές ως Υρκανία. Η περιοχή αναφέρεται επίσης στη γλώσσα Αβέστα ως Βερκάνα. Η λέξη προέρχεται από την πρωτοϊρανική λέξη \*vrka-, που σημαίνει "λύκος".

Στην ισλαμική Περσία η πόλη ήταν γνωστή ως Τζουρτζάν (جرجان), που αποτελεί τη μεταγραφή της μεσαιωνικής περσικής ονομασίας Γκουργκάν στα αραβικά. Στην Κασπιανή γλώσσα η πόλη λέγεται Βέργκεν (Wergen).

Τη νεότερη εποχή και μέχρι το 1937, η πόλη ήταν γνωστή ως **Ασταραμπάντ** ή **Αστραμπάντ** ή **Εσταραμπάντ** (استرآباد), που μπορεί επίσης να διαβαστεί και ως Εστερ-αμπάντ (πόλη της Εσθήρ), που για κάποιους θεωρείται ότι οφείλεται στην εβραϊκής καταγωγής Εσθήρ, σύζυγο του Πέρση βασιλιά Ξέρξη Α΄.

Παραπομπές
----------

Εξωτερικοί σύνδεσμοι
--------------------

* Πολυμέσα σχετικά με το θέμα  Gorgan στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7144648139718976652
* LCCN: nr98000765
* SUDOC: 050591827
* BNF: cb12651256x (data)

 |

 |